rejauldu/bengali-wikipedia huggingface dataset:
আহমদ দিওমঁদে (; জন্ম: ১৫ ডিসেম্বর ২০০২) হলেন একজন মালীয় পেশাদার ফুটবল খেলোয়াড়। তিনি বর্তমানে মরক্কী ক্লাব মারাকেশ এবং মালি জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  ২০২৩ সালে, দিওমঁদে মালি অনূর্ধ্ব-২৩ দলের হয়ে মালির বয়সভিত্তিক পর্যায়ে অভিষেক করেছেন।   প্রারম্ভিক জীবন  আহমদ দিওমঁদে ২০০২ সালের ১৫ই ডিসেম্বর তারিখে মালিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  দিওমঁদে মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন। ২০২৩ সালের ২৫শে জুন তারিখে তিনি গ্যাবন অনূর্ধ্ব-২৩ দলের বিরুদ্ধে ম্যাচে মালি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4092985 দিওমঁদে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লাব ইত্তিফাক স্পোর্তিফ মারাকেশের খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
পূর্ণিয়া বিশ্ববিদ্যালয় হল ভারতীয় অঙ্গরাজ্য বিহারের পূর্ণিয়া শহরের একটি সরকারি গবেষণা বিশ্ববিদ্যালয়। বিশ্ববিদ্যালয় মঞ্জুরি কমিশন দ্বারা অনুমোদিত বিশ্ববিদ্যালয়টি ২০১৮ খ্রিস্টাব্দে ভূপেন্দ্র নারায়ণ মন্ডল বিশ্ববিদ্যালয় থেকে দ্বিখণ্ডিত হওয়ার মাধ্যমে প্রতিষ্ঠিত হয়েছিল। বিশ্ববিদ্যালয়ের বিদ্যায়াতনটি উত্তর-পশ্চিম পূর্ণিয়ায় ৩৭.২৪ একর (১৫.০৭ হেক্টর) জুড়ে বিস্তৃত।  বিশ্ববিদ্যালয়টি তার ১৯ টি অনুমোদিত মহাবিদ্যালয়ের মাধ্যমে ২৫ টিরও বেশি ডিগ্রী প্রদান করে, যার মধ্যে মানববিদ্যা, বিজ্ঞান ও সামাজিক বিজ্ঞানের কার্যক্রমসমূহ রয়েছে। একটি কলেজিয়েট বিশ্ববিদ্যালয় হিসাবে, এর প্রধান কার্যক্রমসমূহ বিশ্ববিদ্যালয়ের একাডেমিক বিভাগ ও অধিভুক্ত মহাবিদ্যালয়সমূহের মধ্যে বিভক্ত।  ইতিহাস বিশ্ববিদ্যালয়টি ২০১৮ খ্রিস্টাব্দের ১৮ই মার্চ বিহার বিধানসভার একটি আইন দ্বারা মধ্যপুরার ভূপেন্দ্র নারায়ণ মণ্ডল বিশ্ববিদ্যালয়কে বিভক্ত করে প্রতিষ্ঠা করা হয়েছিল; আইনটি বিহার স্টেট ইউনিভার্সিটি অ্যাক্ট-এর অধীনে ২০১৬ সালের ১৭ই আগস্ট বিহার গেজেটে বিজ্ঞাপিত হয়েছিল।  সংগঠন ও প্রশাসন অনুষদ ও বিভাগ বিশ্ববিদ্যালয়ের সাতটি অনুষদে সংগঠিত ২২ টি বিভাগ রয়েছে। মানববিদ্যা অনুষদ ৮ টি বিভাগ, বাণিজ্য অনুষদ একটি বিভাগ, বিজ্ঞান অনুষদ ৫ টি বিভাগ ও সামাজিক বিজ্ঞান অনুষদ ৮ টি বিভাগ নিয়ে গঠিত।  মানববিদ্যা অনুষদবাংলা বিভাগহিন্দি বিভাগমৈথিল বিভাগসংস্কৃত বিভাগউর্দু বিভাগইংরেজি বিভাগফার্সি বিভাগদর্শন বিভাগবিজ্ঞান অনুষদপদার্থবিদ্যা বিভাগরসায়ন বিভাগ গণিত বিভাগউদ্ভিদবিদ্যা বিভাগ প্রাণিবিদ্যা বিভাগ সামাজিক বিজ্ঞানইতিহাস বিভাগঅর্থনীতি বিভাগ রাষ্ট্রবিজ্ঞান বিভাগমনোবিজ্ঞান বিভাগসমাজতত্ত্ব বিভাগগার্হস্থ্য বিজ্ঞান বিভাগভূগোল বিভাগসঙ্গীত বিভাগবাণিজ্য অনুষদবাণিজ্য বিভাগ  তথ্যসূত্র  বিষয়শ্রেণী:পূর্ণিয়া বিশ্ববিদ্যালয় বিষয়শ্রেণী:বিহারের বিশ্ববিদ্যালয়
রয়েল সুইডিশ একাডেমি অফ সায়েন্সেস (সুয়েডীয়: Kungliga Vetenskapsakademien কুংলিগা ভেতেন্‌স্কাপ্‌স্‌আকাদেমিয়েন) সুইডেনের একটি বিজ্ঞান বিষয়ক প্রতিষ্ঠান যা পদার্থবিজ্ঞান ও রসায়নে নোবেল পুরস্কার দিয়ে থাকে। ১৭৩৯ সালে সুইডেনের রাজা ফ্রেদ্রিক ১ এই একাডেমি প্রতিষ্ঠা করেন। এটি সুয়েডীয় রাজকীয় একাডামিগুলির মধ্যে অন্যতম।  বিষয়শ্রেণী:নোবেল পুরস্কার বিষয়শ্রেণী:রাজকীয় সুয়েডীয় বিজ্ঞান একাডেমি বিষয়শ্রেণী:সুইডেনে বিজ্ঞান ও প্রযুক্তি বিষয়শ্রেণী:জাতীয় বিজ্ঞান একাডেমি
এইচটিএমএল ৫ ওয়ার্ল্ড ওয়াইড ওয়েবকে গঠন ও উপস্থাপন করার জন্য একটি মার্কআপ ল্যাংগুয়েজ। এটি এইচটিএমএল এর নবীনতম ও ষষ্ঠ সংস্করণ। এর মূল লক্ষ্য নবতম মাল্টিমিডিয়া সাপোর্টের সঙ্গে মানুষের জন্য সহজে পাঠযোগ্য এবং কম্পিউটার ও ডিভাইসের জন্য সহজে বোধগম্য করা। স্মার্টফোন ওট্যাবলেটের মতো ডিভাইস বিবেচনায় রেখে এইচটিএমএল ৫ এর অনেক ফিচার নির্মিত হয়েছে।   নতুনত্ব  বেশ কিছু মার্কআপ এ পরিবর্তন আনা হয়েছে। প্রচলিত div ও span ট্যাগকে প্রতিস্থাপিত করা হয়েছে। object ট্যাগ ভেঙে তৈরী করা হয়েছে nav , footer , audio এবং video ট্যাগ।   ভূ -স্থানক প্রযুক্তি  এইচটিএমএল জিওলোকেশন এপিআই একটি ব্যবহারকারীর ভৌগোলিক অবস্থানটি পেতে ব্যবহৃত হয়। যেহেতু এই গোপনীয়তায় আপোস করতে পারে , তাই ব্যবহারকারী এটি অনুমোদন না হওয়া পর্যন্ত অবস্থান উপলব্ধ নয়।   তথ্যসূত্র   বিষয়শ্রেণী:মার্কআপ ভাষা বিষয়শ্রেণী:এইচটিএমএল৫ বিষয়শ্রেণী:২০১৪-এর সফটওয়্যার
রাশেদ সোহরাওয়ার্দী একজন ব্রিটিশ অভিনেতা ও লেখক ছিলেন যিনি ডক্টর হু (১৯৬৮), জিন্নাহ (১৯৯৮) ও লিজেন্ড (২০১৫) চলচ্চিত্রে অভিনয়ের জন্য পরিচিত। তিনি রবার্ট অ্যাশবি নামেও পরিচিত ছিলেন।  রাশেদ সোহরাওয়ার্দী ছিলেন হোসেন শহীদ সোহরাওয়ার্দী ও ভেরা আলেক্সান্দ্রভনা ট্রিসেঙ্কোর সন্তান। তিনি পড়াশোনা করেছেন চার্টার হাউস অক্সফোর্ড এবং লন্ডন বিশ্ববিদ্যালয়ে। তিনি রয়েল একাডেমি অব ড্রামাটিক আর্ট থেকে পড়াশোনা করে অভিনয় পেশায় যোগ দেন। তিনি মুক্তিযুদ্ধের সময় বাংলাদেশের স্বাধীনতার পক্ষে ছিলেন। তিনি ১৯৭১ সালের ৭ অক্টোবর বাংলাদেশের স্বাধীনতা যুদ্ধের প্রতি তার সমর্থনের কথা জানিয়ে অস্থায়ী সরকারের প্রধানমন্ত্রী তাজউদ্দীন আহমদের নিকট একটি পত্র লেখেন যা পরবর্তীতে সংবাদপত্রে প্রকাশিত হয়।  রাশেদ সোহরাওয়ার্দী ২০১৯ সালের ৭ ফেব্রুয়ারি ৭৯ বছর বয়সে মৃত্যুবরণ করেন।  তথ্যসূত্র  বিষয়শ্রেণী:ব্রিটিশ বাংলাদেশী বিষয়শ্রেণী:২০১৯-এ মৃত্যু বিষয়শ্রেণী:২০শ শতাব্দীর ব্রিটিশ অভিনয়শিল্পী বিষয়শ্রেণী:২১শ শতাব্দীর ব্রিটিশ অভিনেতা বিষয়শ্রেণী:২০শ শতাব্দীর ব্রিটিশ লেখক বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:সোহরাওয়ার্দী পরিবার বিষয়শ্রেণী:১৯৪০-এ জন্ম বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি বংশোদ্ভূত ব্রিটিশ বিষয়শ্রেণী:পোলীয় বংশোদ্ভূত ব্রিটিশ ব্যক্তি বিষয়শ্রেণী:রুশ বংশোদ্ভূত ব্রিটিশ ব্যক্তি বিষয়শ্রেণী:উর্দুভাষী বাংলাদেশী ব্যক্তি বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:পাকিস্তানের প্রধানমন্ত্রীর সন্তান
ভ্যালি ইন্ডিয়া টাইমস  অ্যারিজোনার মেরিকোপা কাউন্টি চ্যানডলার ভিত্তিক একটি ভারতীয় মার্কিন সংবাদপত্র ছিল। এটি মাসিক ভিত্তিতে প্রকাশিত হয়। সংবাদপত্রটি রাজ্যের সমস্ত বড় বড় কাউন্টিতে, পাশাপাশি রাজ্যের গ্রাহকদের বাইরেও সরবরাহ করে। এটি ২০০০ সালে প্রতিষ্ঠিত হয়েছিল; ভারতীয় সংবাদপত্রের আসল নাম এজেড ইন্ডিয়া, যা প্রকাশের প্রথম বছরে ব্যবহৃত হয়েছিল। ২০০০ সালে ব্যবসায়ের মালিকানা পরিবর্তিত হলে ক্রয় চুক্তির কারণে নামটি পরিবর্তন করা হয়েছিল। ভ্যালি ইন্ডিয়া টাইমস অ্যারিজোনার একমাত্র ভারতীয় মার্কিন সংবাদপত্র। কাগজ, একটি প্রশংসামূলক মেইলিং, একটি ওয়েবসাইট এবং সামাজিক মিডিয়া নেটওয়ার্ক রয়েছে। স্থানীয় ব্যবসায়, পবিত্র প্রতিষ্ঠান এবং রেস্তোঁরাগুলি পত্রিকার অনুলিপি গ্রহণ করে।   এই সংবাদপত্রটি ২০১৬ সালের গ্রীষ্মে বিক্রি হয়েছিল এবং ভ্যালি ইন্ডিয়া টাইমস হিসাবে প্রকাশিত শেষ সংখ্যাটি ছিল জুন ২০১৬ ইস্যু। এটি এখন এজেড ইন্ডিয়া টাইমস হিসাবে প্রকাশিত হয়েছে।    তথ্যসূত্র      বিষয়শ্রেণী:অ্যারিজোনার সংবাদপত্র বিষয়শ্রেণী:২০০০-এ প্রতিষ্ঠিত সংবাদপত্র
উইলার্ড স্টারলিং বয়েল একজন কানাডীয় মার্কিন পদার্থবিজ্ঞানী এবং চার্জ কাপল্‌ড ডিভাইস এর সহ-উদ্ভাবক। বয়েল ২০০৯ সালে পল জর্জ এলউড স্মিথের সাথে যৌথভাবে পদার্থবিজ্ঞানে নোবেল পুরস্কার অর্জন করেন।   জীবনী  বয়েল ১৯২৪ সালের ১৯ অগাস্ট জন্মগ্রহণ করেন। ১৯৪৩ সালে তিনি রয়েল কানাডিয়ান নেভীতে যোগদান করেন। তিনি ম্যাকগিল বিশ্ববিদ্যালয় থেকে ১৯৪৭ সালে বিএসসি, ১৯৪৮ সালে এমএসসি এবং ১৯৫০ সালে পিএইচডি অর্জন করেন। ডক্টরেট অর্জনের পরে তিনি কানাডার রেডিয়েশন ল্যাবে এক বছর এবং কানাডার রয়েল মিলিটারী কলেজে দুই বছর কাজ করেন। ১৯৫৩ সালে তিনি বেল ল্যাবসে যোগ দেন। ১৯৬৯ সালে তিনি জর্জ এলউড স্মিথের সাথে যৌথভাবে চার্জ কাপল্‌ড ডিভাইস উদ্ভাবন করেন। তিনি ১৯৭৫ থেকে ১৯৭৯ সাল পর্যন্ত বেল ল্যাবসে নির্বাহী পরিচালক পদে আসীন ছিলেন।   তথ্যসূত্র    বহিঃসংযোগ   বিষয়শ্রেণী:১৯২৪-এ জন্ম বিষয়শ্রেণী:২০১১-এ মৃত্যু বিষয়শ্রেণী:কানাডীয় নোবেল বিজয়ী বিষয়শ্রেণী:কানাডীয় পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী বিষয়শ্রেণী:চার্লস স্টার্ক ড্র্যাপার প্রাইজ বিজয়ী বিষয়শ্রেণী:মার্কিন যুক্তরাষ্ট্রে কানাডীয় প্রবাসী বিষয়শ্রেণী:কানাডীয় উদ্ভাবক বিষয়শ্রেণী:বৃক্কের রোগে মৃত্যু
ভিক্তোর আন্দ্রেস গুসমান ওলমেদো (, ; জন্ম: ৭ মার্চ ২০০২; ভিক্তোর গুসমান নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৮ সালে, গুসমান মেক্সিকো অনূর্ধ্ব-১৭ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় দুই বছর যাবত মেক্সিকোর বয়সভিত্তিক দলের হয়ে খেলার পর, তিনি ২০২৩ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।  প্রারম্ভিক জীবন ভিক্তোর আন্দ্রেস গুসমান ওলমেদো ২০০২ সালের ৭ই মার্চ তারিখে মেক্সিকোর তিহুয়ানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গুসমান মেক্সিকো অনূর্ধ্ব-১৭, মেক্সিকো অনূর্ধ্ব-২১ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০১৮ সালের ১২ই ডিসেম্বর তারিখে তিনি মেক্সিকো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল মেক্সিকো  ২০২৩  ৩  ০ ২০২৪  ২  ০ সর্বমোট  ৫  ০  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:মেক্সিকোর আন্তর্জাতিক যুব ফুটবলার বিষয়শ্রেণী:মেক্সিকোর অনূর্ধ্ব-১৭ আন্তর্জাতিক ফুটবলার বিষয়শ্রেণী:মেক্সিকোর অনূর্ধ্ব-২৩ আন্তর্জাতিক ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:কনকাকাফ গোল্ড কাপ বিজয়ী খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২০২৩ কনকাকাফ গোল্ড কাপের খেলোয়াড়
ভডোদরা বিমানবন্দর  হল ভারতের গুজরাত রাজ্যের একটি বিমাধবন্দর।এটি ভডোদরা শহরের উপকন্ঠে হার্নি শহরে অবস্থিত।এটি গুজরাতের দ্বিতীয় বৃহত্তম আন্তর্জাতিক বিমানবন্দর।  এই বিমানবন্দরের নতুন আন্তর্জাতিক প্রান্তীক ২২ অক্টোবর ২০১৬ সালে উদ্ভোদন করেন প্রধানমন্ত্রী নরেন্দ্র মোদি।  এই নতুন প্রান্তীক বা টার্মিনালটি নির্মাণে খরচ হয়েছে ₹১৬০ কোটি টাকা।এই বিমানবন্দর বর্তমানে কোচি বিমানবন্দরের পর দেশের দ্বিতীয় সবুজ বিমানবন্দর বা গ্রীনফিল্ড বিমানবন্দর।২০১৫ সালে ফিমানবন্দরটি ১ মিলিয়নের বেশি যাত্রী পরিবহন করেছে।এই বিমানবন্দর থেকে এয়ার ইন্ডিয়া মুম্বই, কলকাতা, দিল্লি, গোয়া, হাইদ্রাবাদ প্রভৃতি শহরে বিমান পরিচালনা করে।  গন্তব্য  তথ্যসূত্র  বহিঃসংযোগ  বিষয়শ্রেণী:ভারতের বিমানবন্দর বিষয়শ্রেণী:গুজরাতের বিমানবন্দর বিষয়শ্রেণী:২০১৬-এ গুজরাতে প্রতিষ্ঠিত বিষয়শ্রেণী:২০১৬-এ প্রতিষ্ঠিত বিমানবন্দর
প্রেসিডেন্ট স্কাউট বা প্রেসিডেন্ট পুরস্কার বিশ্বজুড়ে স্কাউট সংস্থার বিভিন্ন পদকে উল্লেখ করতে পারে:   বাংলাদেশ স্কাউটসের সর্বোচ্চ পদমর্যাদার পদক  মালদ্বীপের স্কাউট অ্যাসোসিয়েশনের সর্বোচ্চ পদমর্যাদা পদক  শ্রীলঙ্কা স্কাউট অ্যাসোসিয়েশনের সর্বোচ্চ পদমর্যাদা পদক  তানজানিয়া স্কাউটস অ্যাসোসিয়েশনের সর্বোচ্চ পদমর্যাদা পদক  প্রেসিডেন্ট স্কাউট, কিরিবাতি স্কাউট অ্যাসোসিয়েশনের সর্বোচ্চ পদমর্যাদা  পদক  প্রেসিডেন্ট স্কাউট (সিঙ্গাপুর স্কাউট অ্যাসোসিয়েশন), সিঙ্গাপুর স্কাউট অ্যাসোসিয়েশনের সর্বোচ্চ পদমর্যাদা পদক  প্রেসিডেন্ট স্কাউট, ভারত স্কাউটস এবং গাইডের সর্বোচ্চ পদমর্যাদা পদক  বিষয়শ্রেণী:স্কাউট ও গাইড পুরস্কার
বাঁকুড়া জেলা সারদামণি মহিলা মহাবিদ্যাপীঠ হল ভারতের পশ্চিমবঙ্গ রাজ্যের বাঁকুড়া জেলার একটি মহিলা মহাবিদ্যালয়। এই প্রতিষ্ঠানটি বাঁকুড়া শহরের মাঝখানে অবস্থিত। মহিলা শিক্ষার ক্ষেত্রে এটি গুরুত্বপূর্ণ ভূমিকা নিয়ে চলেছে। এটি বাঁকুড়া বিশ্ববিদ্যালয়ের অধিভুক্ত। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।   ইতিহাস  বাঁকুড়া জেলা সারদামণি মহিলা মহাবিদ্যাপীঠ বাঁকুড়া জেলা এবং এর পার্শ্ববর্তী অঞ্চলের যুবতী মহিলাদের মধ্যে উচ্চ শিক্ষা ও সংস্কৃতি প্রচারের জন্য বর্ধমান বিশ্ববিদ্যালয়ের অধীনে একটি বেসরকারি কলেজ হিসাবে ১৯৭৩ সালে প্রতিষ্ঠিত হয়। পরবর্তীতে বিদ্যাপীঠটি বাঁকুড়া বিশ্ববিদ্যালয়ের অধিভুক্ত হয়। সারদা দেবীর নাম অনুসারে কলেজটির নামকরণ করা হয়েছে।   স্বীকৃতি  মহাবিদ্যাপীঠটি বাঁকুড়া বিশ্ববিদ্যালয়ের অধীভুক্ত এবং  বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি জাতীয় মূল্যায়ন ও স্বীকৃতি কাউন্সিল (এনএএসি) দ্বারা স্বীকৃত, যারা বিদ্যাপীঠটিকে এ (A) গ্রেড প্রদান করেছে।   বিভাগ সমূহ   বাঁকুড়া বিশ্ববিদ্যালয় এর অধীন  বাঁকুড়া জেলা সারদামণি মহিলা মহাবিদ্যাপীঠে যে সব বিষয় পড়ানো হয় তা নিম্নরূপ :  স্নাতক বিজ্ঞান বিভাগ    রসায়ন   পদার্থবিদ্যা   গণিত   ভূগোল  অর্থশাস্ত্র   স্নাতক কলা বিভাগ    বাংলা   ইংরেজি   সংস্কৃত   ইতিহাস   ভূগোল  শারীর শিক্ষা   রাষ্ট্রবিজ্ঞান   দর্শন   সমাজবিজ্ঞান  সঙ্গীত  শিক্ষা   স্নাতকোত্তর বিভাগ   বাংলা  ইংরেজি  ভূগোল  ইতিহাস   সঙ্গীত মহাবিদ্যাপীঠের নামে খাম এই মহাবিদ্যাপীঠ গত ৫২ বছর ধরে মহিলা শিক্ষার ক্ষেত্রে এক বিরাট অবদান রেখে চলেছে। ভারতীয় ডাক বিভাগ এই মহাবিদ্যাপীঠের সম্মানে ২২ মে ২০২৫ তারিখে  খাম প্রকাশ করেছে। ৫ টাকা মূল্যের এই খামে প্রতিষ্ঠানটির ছবি ও নাম থাকছে। এই খাম ভারতের সব পোস্ট অফিসে পাওয়া যাবে বলে জানা যায়।আনন্দবাজার পত্রিকা, পুরুলিয়া-বাঁকুড়া সংস্করণ,২৩ মে ২০২৫, পৃ.ক-২  তথ্যসূত্র  বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৩-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
অন্যান্য উইকিমিডিয়া প্রকল্পের সংশ্লিষ্ট বিষয়শ্রেণীসমূহ: ব্যবহার: প্রকল্প তালিকা জন্য প্রয়োজনীয় পরামিতি সাথে {{Interwiki category}} :  উইকিমিডিয়া কমন্স জন্য কমন্স  উইকিমিডিয়া ফাউন্ডেশন জন্য মেটা  উইকিবই জন্য বই  উইকিসংবাদ জন্য সংবাদ  উইকিউক্তি জন্য উক্তি  উইকিপ্রজাতি জন্য প্রজাতি  উইকিবিশ্ববিদ্যালয় জন্য ভারসিটি  উইকিঅভিধান জন্য wikt  উইকিবিশ্ববিদ্যালয় জন্য ভারসিটি  Set the parameter to "yes" if the category on the other project has the same name, otherwise use the name of the category.  বিষয়শ্রেণী:আন্তঃউইকি সংযোগ টেমপ্লেট
নীচে বার্বাডোসের সংবাদপত্রের একটি তালিকা রয়েছে।   দৈনন্দিন    দ্য বার্বাডোস অ্যাডভোকেট - ব্রিজটাউন   দ্য ডেইলি ন্যাশন - ব্রিজটাউন   বিশেষ    হ্যান্সার্ড - সরকারী মুদ্রণ অফিসের আগে বার্বাডোসে সংসদীয় কার্যক্রমের প্রকাশনা   দ্য অফিসিয়াল গেজেট অব বার্বাডোস (ব্রিজটাউন) - বার্বাডোস সরকারি মুদ্রণ অফিসের প্রকাশনা   নিউজ ওয়েবসাইট    ক্যারিবিয়ান৩৬০ - ব্রিজটাউন   ক্যারিবিয়ান ব্রডকাস্টিং কর্পোরেশন - ব্রিজটাউন   ক্যারিবিয়ান নিউজ এজেন্সি (সিএনএনএ) - ব্রিজটাউন   বিলুপ্ত    বারবাডিয়ান   বার্বাডোস এগ্রিকালচার রিপোর্টার   বার্বাডোস গেজেট - বার্বাডোসের প্রথম সংবাদপত্র, প্রতিষ্ঠিত- ১৭৩১   বার্বাডোস গ্লোব এবং কলোনিয়াল অ্যাডভোকেট   বার্বাডোস মার্কারি   বার্বাডোস রেকর্ডার   বার্বাডোস স্ট্যান্ডার্ড   বার্বাডোস টাইমস   দ্য বিকন   ব্রিজটাউন গেজেট   ক্যারিবিয়ান উইক   দ্য জেনারেল ইন্টেলিজেন্স    দ্য ইনভেস্টিগেটর   দ্য পেনি পেপার   পেপার পাঞ্চ   সেটারডে রিভিউ   দ্য সেন্টিনেল   দ্য স্মল রিপোর্ট   টাইমস   দ্য টর্চ   ট্রুথ   উইকলি ইলাস্ট্রেটেড পেপার   উইকলি রেকর্ডার   দ্য ওয়েস্ট ইন্ডিয়া ম্যাগাজিন   ওয়েস্ট ইন্ডিয়ান   আরো দেখুন    সংবাদপত্রের তালিকা   বার্বাডোজে মিডিয়া  বিষয়শ্রেণী:দেশ অনুযায়ী সংবাদপত্রের তালিকা *
জয়শ্রী মিশ্র একজন ভারতীয় লেখক ।   বই  ২০১৫ সালে, মিসরার অষ্টম উপন্যাস এ লাভ স্টোরি ফর মাই সিস্টার প্রকাশিত হয়েছিল।    তথ্যসূত্র    বহিঃসংযোগ    জয়শ্রী মিশ্র   হিন্দু পত্রিকায় বই নিষিদ্ধ করার বিষয়ে  বেঙ্গালুরু লিটফেস্টে লেখকের টিভি সাক্ষাৎকার  দ্য হিন্দুতে গর্বিত সাক্ষাৎকার  হিন্দুস্তান টাইমস-এ মা ও অন্যান্যদের পর্যালোচনা  সিএনএন-আইবিএন-এ সাক্ষাৎকার  খুশবন্ত সিং এর উপর  বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:দিল্লির লেখিকা বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:ভারতীয় নারী ঔপন্যাসিক
পার্তাপুর () ভারতের রাজস্থান রাজ্যের বান্সওয়ারা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬৪ মিটার (৫৩৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পার্তাপুর শহরের জনসংখ্যা হল ৯৯৪৩ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে পার্তাপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
এ মারিয়াপ্পান মুদালিয়ার একজন ভারতীয় রাজনীতিবিদ, সমাজসেবী এবং তামিলনাড়ুর বিধানসভার সদস্য ছিলেন। তিনি ১৯৫৭ সালে সালেম - আই আসন থেকে ভারতীয় জাতীয় কংগ্রেসের প্রার্থী হিসাবে তামিলনাড়ু আইনসভায় নির্বাচিত হয়েছিলেন।   তিনি সালেম জেলায় সেনগুন্থার পরিবারে জন্মগ্রহণ করেছিলেন।  মারিয়াপ্পান মুদালিয়র ১৯৫২ সাল থেকে ১৯৭১ সাল পর্যন্ত আম্মাপেত্তাই তাঁতিদের সমবায় সমিতির সভাপতি ছিলেন। এই সমবায় সমিতিটি তামিলনাড়ুর প্রাচীনতম এবং বৃহত্তম। সমিতিটি হাজার হাজার তাঁতিদের অর্থনীতির উন্নতি করেছে।    তথ্যসূত্র   বিষয়শ্রেণী:তামিলনাড়ু বিধানসভার সদস্য বিষয়শ্রেণী:জন্মের বছর অনুপস্থিত বিষয়শ্রেণী:সম্ভাব্য জীবিত ব্যক্তি
মালাগাসি উইকিপিডিয়া হচ্ছে অনলাইন বিশ্বকোষ উইকিপিডিয়ার মালাগাসি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। এখানে সকল উইকিপিডিয়ানদের মোট সম্পাদনার সংখ্যা টি।  ইতিহাস সংস্করণটি সম্পূর্ণরূপে অফিসিয়াল মালাগাসি ভাষায় লেখা, যা মূলত মেরিনা উপভাষা থেকে এসেছে।  উইকিমিডিয়া ফাউন্ডেশন দ্বারা এটা পরিচালনা করা হয়। mg.wikipedia.org এ উইকি আকারে অনুসন্ধানযোগ্য, যেখানে এটি বেশিরভাগ পাঠক দ্বারা সম্পাদনা করা হয়। বিশ্বকোষের সাথে কাজ করার বিভিন্ন উপায় বিদ্যমান, যেমন মিরর ওয়েবসাইট, স্মার্টফোন অ্যাপ্লিকেশন বা একটি ডেডিকেটেড ইলেকট্রনিক ডিভাইস ।   মাইলফলক  এপ্রিল ১৭, ২০০৯: মালাগাসি সংস্করণ ১০০০ নিবন্ধে পৌঁছেছে  ফেব্রুয়ারী ৭, ২০১০: এটি ২০০০ নিবন্ধে পৌঁছেছে  নভেম্বর ১, ২০১০ : এটি ৩০০০ নিবন্ধে পৌঁছেছে  মে ২০১১: এটি ১০,০০০ নিবন্ধে পৌঁছেছে  জুন ২০১১ : এটি ২০,০০০ নিবন্ধে পৌঁছেছে  জানুয়ারী ৬, ২০১২ : এটি ৩০,০০০ নিবন্ধে পৌঁছেছে  আগস্ট ২০১২ পর্যন্ত, এটি আফ্রিকান ভাষার সংস্করণ যা প্রায় ৩৮,০০০ নিবন্ধ এবং ৪,৯০০ নিবন্ধিত ব্যবহারকারীর সাথে সবচেয়ে বেশি নিবন্ধ ধারণ করে।  .২৯ ডিসেম্বর, ২০১২ পর্যন্ত, এতে প্রায় ৪০,৪০০ টি নিবন্ধ এবং ৫.৪৭৬ জন নিবন্ধিত ব্যবহারকারী হয়। এইভাবে এটি আফ্রিকান ভাষায় উইকিপিডিয়ার চল্লিশ হাজার নিবন্ধের প্রথম সংস্করণ হয়ে ওঠে।  জুলাই ২০২০-এ, এটি ৯০,০০০ নিবন্ধে পৌঁছেছে  তথ্যসূত্র   বিষয়শ্রেণী:ভাষা অনুযায়ী উইকিপিডিয়া
ফ্রন্টাল অস্থির স্কোয়ামা ফ্রন্টালিসের অভ্যন্তরীণ পৃষ্ঠটি অবতল এবং মধ্যরেখার উপরের অংশে একটি উল্লম্ব খাঁজ সৃষ্টি করে। একে স্যাজিটাল সালকাস বলে। যার প্রান্তগুলো নীচে একত্রিত হয়ে ফ্রন্টাল ক্রেস্ট নামক একটি খাঁজ তৈরি করে। এই খাঁজের সাথে স্যাজিটাল সালকাস এবং ফ্যাক্স সেরেব্রি লাগানো থাকে।  স্যাজিটাল সালকাস, প্যারাইটাল এবং অক্সিপিটাল অস্থিরও অংশ।   তথ্যসূত্র  এই নিবন্ধটি গ্রে'স অ্যানাটমি (১৯১৮) এর ২০ তম সংস্করণের ১৩৬ পৃষ্ঠা থেকে পাবলিক ডোমেনে পাঠ্য অন্তর্ভুক্ত করে  বিষয়শ্রেণী:মাথা ও ঘাড়ের হাড়
থাম্ব| ইয়োমারি পুন্হি নৈবেদ্য। ইয়োমরি পুন্হি হল একটি নেওয়ারি উৎসব যা ধান কাটার সমাপ্তি বোঝায়। এটি নভেম্বর/ডিসেম্বরে থিনলার দিনে সংঘটিত হয়, চন্দ্র ক্যালেন্ডারের দ্বিতীয় মাস। এটি নভেম্বর/ডিসেম্বর মাসে, নেপাল সংবৎ চন্দ্র পঞ্জিকার দ্বিতীয় মাস থিংলা (थिंला)-এর পূর্ণিমার দিনে অনুষ্ঠিত হয়।    উৎসব  ইয়োমরি পুনহি, যার অর্থ ইয়োমারীর পূর্ণিমা, এটি অন্যতম জনপ্রিয় নেওয়ার উৎসব এবং প্রতি বছর ডিসেম্বরের পূর্ণিমায় পালন করা হয়। ইয়োমরি হল নতুন ফসলের চালের আটার মিষ্টান্ন (নতুন ফসল থেকে) মাছের মতো আকৃতির এবং বাদামী আখের চিনি এও তিল দিয়ে পূরণ করা হয় এবং তারপর তা ভাপানো হয়। এই সুস্বাদু খাবারটি ধান কাটার পর উদযাপিত ইয়োমরি পুনহি-র সময় প্রধান খাবার হিসেবে পরিবেশিত হয়।  এই পূর্ণিমার দিনে, কাঠমান্ডু উপত্যকার মানুষ ধান কাটার জন্য শস্যের দেবী অন্নপূর্ণার পূজা করে।বাচ্চাদের দল পাড়ার আশেপাশে ঘুরতে ঘুরতে সন্ধ্যায় গৃহিণীদের কাছ থেকে ইয়োমরি, একটি নেওয়ারি খাবার,  চেয়ে নেয়। উৎসব উপলক্ষে উপত্যকার উপত্যকার দক্ষিণ প্রান্তে হরি সিদ্ধি এবং থেচো গ্রামগুলিতে পবিত্র মুখোশ পরা নৃত্য অনুষ্ঠিত হয়। Nepal Travel Guide We All Nepali  ইয়োমারিতে লোকেরা চাকু (চকোলেট সদৃশ খাবার) বা খোয়া (রিকোটা পনিরের মতো দুগ্ধজাত পণ্য) রাখে। এটা খুবই সুস্বাদু।  এটি শুধুমাত্র নেওয়ার সম্প্রদায়ের মধ্যেই পালিত প্রধান উৎসবগুলির একটি।   মতিনা পারু  ইয়োমরি পুনহির পরের দিন, ভালোবাসা দিবসের মতো একটি দিন পালন করা হয়। বাসু পাশার ঐতিহাসিক গ্রন্থ ‘কান্তিপুর’-এর মতে, বিভিন্ন আকারের ইয়োমারি-এর মধ্যে, ‘বায়ো’ পুরুষের যৌন অঙ্গের প্রতীক এবং দুই প্রান্তযুক্ত ত্রিভুজ আকারের মায়ো নারী যৌন অঙ্গের প্রতীক হিসেবে পিতা ও মাতাকে প্রতিনিধিত্ব করে। বায়ো ইয়োমারি গুড় ও তিল দিয়ে পূর্ণ করা হয় এবং মায়ো ইয়োমারি ডাল দিয়ে পূর্ণ করা হয়। তাই, ইয়োমারি যৌনতার প্রতীকী মিলন হিসেবে বিবেচিত হয়। ‘ইয়োমারি ফনেগু’ সংস্কৃতি প্রেম ও রোম্যান্সের সাথে সম্পর্কিত। মানুষ বাড়ি বাড়ি, পাড়া পাড়া ঘুরে ইয়োমারি চাইতে যেত, এবং সেই সময়ে প্রিয়জনদের সঙ্গে আড়চোখে দেখা এবং কথা বলার সুযোগ পেত। প্রথাগত যুগে, সমাজ ভালোবাসার ক্ষেত্রে নিয়ন্ত্রিত ছিল। ইয়োমারি পুন্হি-র ‘ইয়োমারি ফনেগু’ সংস্কৃতি তখনকার দিনে দেখা করার দিন হিসেবে ব্যবহার করা হতো এবং প্রেমিক-প্রেমিকারা পরের দিন গোপনে দেখা করত। তখন মোবাইল বা ফোন ছিল না। লোকেরা বিশেষ অভিব্যক্তিতে লিখত: 'द्यः निभाः हिउउं धाइ बलय् बुइँचा हिति फल्चा क्वासं पंबुझाः ल्यूने' (যখন সূর্য লাল হতে শুরু করে, বুইনচা হিতি ফলচার নিচ থেকে, বাঁশ গাছের পিছনে)  কিছু মানুষ মতিনা পারুকে মাঝিপা লাখে-এর গল্পের সাথে সম্পর্কিত বলে মনে করে। মাজিপা লাখে-এর প্রেমকাহিনি আরেকটি পৌরাণিক প্রেমের গল্প, যেখানে একটি লাখে (রাক্ষস) কাঠমান্ডুর একটি মেয়ের প্রেমে পড়ে অভিভাবকে পরিণত হয়।   তথ্যসূত্র   বিষয়শ্রেণী:পূর্ণিমায় পালিত অনুষ্ঠান বিষয়শ্রেণী:ডিসেম্বর উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:নেওয়ারি রন্ধনশৈলি বিষয়শ্রেণী:নেওয়ার
ক্যারিবীয় সাগর () অ্যাটলান্টিক মহাসাগরের একটি উপসাগরীয় অংশ, যা মধ্য ও দক্ষিণ আমেরিকার পূর্ব উপকূলে অবস্থিত। এটি বিশ্বের বৃহত্তম লবণাক্ত জলাশয়গুলোর মধ্যে একটি এবং এর বিস্তৃতি প্রায় ২.৭৫ মিলিয়ন বর্গকিলোমিটার।   ভৌগোলিক অবস্থান  ক্যারিবীয় সাগরের উত্তরে কিউবা, হাইতি, ডোমিনিকান প্রজাতন্ত্র এবং পুয়ের্তো রিকো অবস্থিত। পশ্চিমে মেক্সিকো ও মধ্য আমেরিকা, দক্ষিণে ভেনেজুয়েলা, কলম্বিয়া এবং পানামা এবং পূর্বে লেসার অ্যান্টিলসের দ্বীপপুঞ্জ দ্বারা এটি সীমাবদ্ধ।   ভূতাত্ত্বিক গঠন ও গভীরতা  ক্যারিবীয় সাগর ক্যারিবীয় টেকটোনিক প্লেটের উপর অবস্থিত। এর গড় গভীরতা প্রায় ২,২০০ মিটার এবং সর্বাধিক গভীরতা প্রায় ৭,৬৮৬ মিটার, যা কেম্যান ট্রেঞ্চে অবস্থিত।   জলবায়ু ও প্রকৃতি  ক্যারিবীয় সাগরের জলবায়ু উষ্ণমণ্ডলীয়, এবং এখানে বার্ষিক গড় তাপমাত্রা ২৫°C থেকে ২৮°C এর মধ্যে পরিবর্তিত হয়। গ্রীষ্মে ঘূর্ণিঝড়ের প্রবণতা বেশি থাকে। সাগরটি জীববৈচিত্র্যে সমৃদ্ধ, বিশেষ করে প্রবালপ্রাচীর, সামুদ্রিক কচ্ছপ, মাছ এবং বিভিন্ন সামুদ্রিক স্তন্যপায়ী প্রাণীর জন্য বিখ্যাত।   অর্থনৈতিক গুরুত্ব  ক্যারিবীয় সাগর বিশ্বের অন্যতম গুরুত্বপূর্ণ সমুদ্রপথ। এটি আন্তর্জাতিক বাণিজ্যের জন্য গুরুত্বপূর্ণ, বিশেষ করে তেল, গ্যাস, কৃষিপণ্য এবং পর্যটনের জন্য। এখানকার দ্বীপগুলো পর্যটনের জন্য সুপরিচিত, এবং প্রতিবছর লক্ষ লক্ষ পর্যটক এই অঞ্চলে ভ্রমণ করেন।   ইতিহাস ও সংস্কৃতি  ক্যারিবীয় সাগরের ইতিহাস বহু প্রাচীন এবং বৈচিত্র্যময়। এটি একসময় ইউরোপীয় উপনিবেশবাদের কেন্দ্রবিন্দু ছিল, এবং স্পেন, ফ্রান্স, ব্রিটেন ও নেদারল্যান্ডসের মতো দেশগুলো এখানে উপনিবেশ স্থাপন করেছিল। ক্যারিবীয় সংস্কৃতি আফ্রিকান, ইউরোপীয় ও স্থানীয় আদিবাসী সংস্কৃতির সংমিশ্রণে গঠিত।   সংরক্ষণ ও পরিবেশগত চ্যালেঞ্জ  ক্যারিবীয় সাগর বর্তমানে জলবায়ু পরিবর্তন, প্রবালপ্রাচীর ধ্বংস, অতিরিক্ত মাছ ধরার মতো সমস্যার সম্মুখীন। সমুদ্রের পরিবেশ রক্ষায় বিভিন্ন আন্তর্জাতিক সংস্থা ও সরকার যৌথভাবে কাজ করছে।   চিত্রশালা    তথ্যসূত্র        আরও পড়ুন    Snyderman, Marty (1996) Guide to Marine Life: Caribbean-Bahamas-Florida; page 13-14, 19. Aqua Quest Publications, Inc.   Glover K., Linda (2004) Defying Ocean's End: An Agenda For Action; page 9. Island Press.   Peters, Philip Dickenson (2003) Caribbean WOW 2.0; page 100. Islandguru Media.   Reefs at Risk in the Caribbean: Economic Valuation Methodology, World Resources Institute 2007.   বহিঃসংযোগ   Center For Advanced Study on Puerto Rico and the Caribbean  ক্যারিবীয় সাগর - ব্রিটানিকা  বিষয়শ্রেণী:ক্যারিবীয় বিষয়শ্রেণী:ক্যারিবীয় সাগর বিষয়শ্রেণী:ক্যারিবীয় ভূগোল বিষয়শ্রেণী:কলম্বিয়ার ভূগোল বিষয়শ্রেণী:মেক্সিকোর ভূগোল বিষয়শ্রেণী:ভেনেজুয়েলার ভূগোল বিষয়শ্রেণী:আটলান্টিক মহাসাগরের সাগর বিষয়শ্রেণী:উত্তর আমেরিকার সাগর
থাম্ব|চিত্র. ১ :  অ্যানিমেশন টি পারস্পরিক রৈখিক গতি তৈরি করে ক্রমাগত দেখতে ঘূর্ণায়মান ক্যাম দেখাচ্ছে। একটি ক্যাম হল একটি যান্ত্রিক সংযোগে ঘূর্ণায়মান বা স্লাইডিং টুকরা যা বিশেষত ঘূর্ণন গতিকে রৈখিক গতিতে রূপান্তর করতে ব্যবহৃত হয়।   এটি প্রায়শই একটি ঘূর্ণায়মান চাকা (যেমন একটি অস্বাভাবিক আকৃতির চাকা) বা খাদ (যেমন একটি অস্বাভাবিক আকৃতির একটি সিলিন্ডার) এর একটি অংশ যা তার বৃত্তাকার পথের এক বা একাধিক পয়েন্টে একটি লিভারকে আঘাত করে। ক্যামটি একটি সাধারণ দাঁত হতে পারে, যেমনটি একটি বাষ্প হাতুড়িতে শক্তির স্পন্দন সরবরাহ করতে ব্যবহৃত হয়, উদাহরণস্বরূপ, বা একটি উদ্ভট ডিস্ক বা অন্য আকৃতি যা অনুসরণকারীর মধ্যে একটি মসৃণ পারস্পরিক (সামনে এবং পিছনে) গতি তৈরি করে, যা মূলত একটি লিভার। ক্যামের সাথে যোগাযোগ করা। একটি ক্যাম টাইমার একই রকম, এবং কমদামী ইলেকট্রনিক্স, মাইক্রোকন্ট্রোলার, ইন্টিগ্রেটেড সার্কিট, প্রোগ্রামেবল লজিক কন্ট্রোলার এবং ডিজিটাল নিয়ন্ত্রণের আবির্ভাবের আগেই বৈদ্যুতিক মেশিন নিয়ন্ত্রণের জন্য ব্যাপকভাবে ব্যবহৃত হত (একটি ওয়াশিং মেশিনে একটি ইলেক্ট্রোমেকানিক্যাল টাইমার একটি সাধারণ উদাহরণ) তথ্যসূত্র  বিষয়শ্রেণী:যন্ত্রকৌশল